《一萼红 送周仪部奉使淮扬》
清代·李良年

雁归时，看使星移处，宫树晓莺流。杏酪清明，兰尊上巳，风物旧数扬州。

羡旌旆、锦坊南去，芳草外、偏映竹西楼。千里笙歌，三分烟月，一叶扁舟。

况有论诗宾从，解挥毫落纸，啸傲沧洲。红药无双，清泉第五，为君题遍春游。

凭仗桃花流水，寄与乡愁。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。